Burfjords seniorlag i fotball for menn spiller i 2014 i 6. divisjon Troms avdeling 2 (nivå 7). Hjemmebanen i fotball er Burfjord gressbane. Burfjord IL har i senere år hatt et godt skimiljø, og ble i 2013 nr. 13 på 3 x 10 stafett for menn under NM, best av lagene fra Troms. Langrennsløperen Andreas Nygaard, som representerte Burfjord IL, ble i 2013 norgesmester i U23-klassen. I 2014 ble han uttatt til verdenscuprenn i sprint i Drammen, og ble samme sesong nummer 6 i Vasaloppet.